Up-1044/05
Natisni
Opravilna št.:
Up-1044/05
Datum odločitve:
21. 12. 2005
ECLI:
ECLI:SI:USRS:2005:Up.1044.05
Akt:
Ustavna pritožba A. A. ter mladoletnih Č. Č. in D. D. zaradi kršitve ustavnih pravic v postopku pred Okrožnim sodiščem v Ljubljani v zadevi št. P 3279/2003 – IV
Izrek:
Ustavna pritožba A. A. ter mladoletnih Č. Č. in D. D. zaradi kršitve ustavnih pravic v postopku pred Okrožnim sodiščem v Ljubljani v zadevi št. P 3279/2003 – IV se zavrže.
Evidenčni stavek:
Ustavna pritožba neposredno zoper ravnanje ali opustitev dolžnega ravnanja (neaktivnost sodišča, ko je sam postopek pred pristojnim sodiščem še v teku) ni mogoča. Ker v obravnavani zadevi niso izpolnjene procesne predpostavke za obravnavo ustavne pritožbe, jo je Ustavno sodišče zavrglo.
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 11. 2005
Vrsta odločitve:
sklep
Vrsta rešitve:
zavrženje
Dokument:
US25421
Dokument v PDF obliki:
Up-1044-05.pdf
115 KB
Prenesite datoteko
Up-1044/05-6
21. 12. 2005
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopata B. B. in C. C., odvetnika v Z., ter mladoletnih Č. Č. in D. D. iz V., ki ju po pooblastilu njunega zakonitega zastopnika A. A. iz Ž. zastopata B. B. in C. C., odvetnika v Z., na seji senata dne 29. novembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. ter mladoletnih Č. Č. in D. D. zaradi kršitve ustavnih pravic v postopku pred Okrožnim sodiščem v Ljubljani v zadevi št. P 3279/2003 – IV se zavrže.
Obrazložitev
1. Pritožniki vlagajo ustavno pritožbo, v kateri Okrožnemu sodišču v Ljubljani očitajo, da ni odločilo o predlogu za izvršitev denarne kazni zaradi nespoštovanja začasne odredbe v delu, ki se nanaša na izvrševanje stikov med očetom in otrokoma. Predlagajo, naj Ustavno sodišče izda odločbo v smislu začasne odredbe, s katero naj Okrožnemu sodišču v Ljubljani naloži, da je nemudoma dolžno izvršiti izdani sklep o začasni odredbi z dne 20. 4. 2005 in zagotoviti stike med očetom in otrokoma.
2. Po prvem odstavku 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Ustavna pritožba neposredno zoper ravnanje ali opustitev dolžnega ravnanja (neaktivnost sodišča, ko je sam postopek pred pristojnim sodiščem še v teku) pa ni mogoča. Ker v obravnavani zadevi niso izpolnjene procesne predpostavke za obravnavo ustavne pritožbe, jo je Ustavno sodišče zavrglo.
3. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS ter prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić